**ĮSAKYMAS**

**DĖL LIETUVOS RESPUBLIKOS APLINKOS MINISTRO 2017 M. RUGPJŪČIO 31 D. ĮSAKYMO NR. D1-710 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 5 PRIORITETO „APLINKOSAUGA, GAMTOS IŠTEKLIŲ DARNUS NAUDOJIMAS IR PRISITAIKYMAS PRIE KLIMATO KAITOS“ 05.3.2-APVA-V-013 PRIEMONĖS „GERIAMOJO VANDENS TIEKIMO IR NUOTEKŲ TVARKYMO ŪKIO GERINIMAS“ PROJEKTŲ FINANSAVIMO SĄLYGŲ APRAŠO NR. 4 PATVIRTINIMO“ PAKEITIMO**

2020 m. d. Nr. D1-

Vilnius

Pakeičiu 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-V-013 priemonės „Geriamojo vandens tiekimo ir nuotekų tvarkymo ūkio gerinimas“ projektų finansavimo sąlygų aprašą Nr. 4, patvirtintą Lietuvos Respublikos aplinkos ministro 2017 m. rugpjūčio 31 d. įsakymu Nr. D1-710 „Dėl 2014–2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-V-013 priemonės „Geriamojo vandens tiekimo ir nuotekų tvarkymo ūkio gerinimas“ projektų finansavimo sąlygų aprašo Nr. 4 patvirtinimo“:

1. Pakeičiu 8 punktą ir jį išdėstau taip:

„8. Pagal Aprašą projektams įgyvendinti numatoma skirti iki 37 091 168 eur (trisdešimt septyni milijonai devyniasdešimt vienas tūkstantis vienas šimtas šešiasdešimt aštuoni eurai) Sanglaudos fondo lėšų.“

1. Pakeičiu 17 punktą ir jį išdėstau taip:

„17. Projektas turi atitikti šiuos specialiuosius projektų atrankos kriterijus, patvirtintus Veiksmų programos stebėsenos komiteto 2017 m. liepos 11 d. posėdžio nutarimu Nr. 44P-4 (26)**,** patikslintus Veiksmų programos stebėsenos komiteto 2019 m. kovo 28 d. posėdžio nutarimu Nr. 44P-3(39) ir2020 m. balandžio 27 d. nutarimu Nr.44P-7(55):

17.1. projektas turi atitikti savivaldybės geriamojo vandens tiekimo ir nuotekų tvarkymo infrastruktūros plėtros planą (jei planuojamas finansuoti objektas į savivaldybės geriamojo vandens tiekimo ir nuotekų tvarkymo infrastruktūros plėtros planą nėra įtrauktas paraiškos pateikimo metu, jis turi būti įtrauktas iki projekto įgyvendinimo pabaigos). Vertinama, ar projektas atitinka savivaldybės geriamojo vandens tiekimo ir nuotekų tvarkymo infrastruktūros plėtros plano įgyvendinimo priemones;

17.2. projektas turi atitikti Vandenų srities plėtros 2017–2023 metų programos įgyvendinimo veiksmų plano, patvirtinto Lietuvos Respublikos aplinkos ministro ir Lietuvos Respublikos žemės ūkio ministro 2017 m. gegužės 5 d. įsakymu Nr. D1-375/3D-312 „Dėl Vandenų srities plėtros 2017–2023 metų programos įgyvendinimo veiksmų plano patvirtinimo”, 4 punktą. Vertinama, ar projektas, projekto veikla ir projekto veiklų vykdytojas (-ai) atitinka nors vieną iš Vandenų srities plėtros 2017–2023 metų programos įgyvendinimo veiksmų plano 4.1–4.11, 4.122–4.123 papunkčiuose numatytų projekto priemonių ir jų vykdytojų.“

1. Pakeičiu 20 punktą ir jį išdėstau taip:

„20. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis gali būti pratęstas Projektų taisyklių nustatyta tvarka**,** bet ne vėliau kaip iki 2023 m. rugsėjo 1 d.“

4. Pakeičiu 35 punktą ir jį išdėstau taip:

„35. Galimi pareiškėjai per 90 dienų nuo siūlymo teikti projektinį pasiūlymą gavimo turi Ministerijai raštu pateikti projektinį pasiūlymą dėl valstybės projekto įgyvendinimo (toliau – projektinis pasiūlymas) pagal formą, nustatytą Valstybės projektų atrankos tvarkos apraše, patvirtintame Lietuvos Respublikos aplinkos ministro 2015 m. balandžio 3 d. įsakymu Nr. D1-276 „Dėl Valstybės projektų atrankos tvarkos aprašo patvirtinimo“, paskelbtą 2014–2020 m. Europos Sąjungos struktūrinių fondų interneto svetainėje www.esinvesticijos.lt. Su projektiniu pasiūlymu galimi pareiškėjai turi pateikti:

35.1. investicijų projektą, parengtą pagal Investicijų projektų rengimo metodiką, kuri skelbiama ES struktūrinių fondų internetosvetainėje www.esinvesticijos.lt, kartu teikiamas į elektroninę laikmeną įrašytas investicijų projektas ir sąnaudų naudos analizės rezultatų lentelė MS Excel formatu;

35.2. minimaliai privalomas išnagrinėti alternatyvas, numatytas Investicijų projektų rengimo metodikos 4 priede prie investavimo objekto „Inžineriniai statiniai“.“

|  |  |
| --- | --- |
| Aplinkos ministras | Kęstutis Mažeika |

SUDERINTA

Lietuvos Respublikos aplinkos ministerijos

Aplinkos projektų valdymo agentūros

2020-04-10 raštu Nr. (29-2-14)-APVA-435

Parengė

K. Šarkienė